थेदसिउ….थेदसिउ….थेदसिउ… 9 एम.एम  फिस्टलनि खनबासो सोदोब बेनिनो गरथाम गुलिया गुमैनि सोलेराव हाबसोयो बिसोनि गुनजेर बायदि आरोबावसो हज्रिबावदोंमोन AK-47नि गिलुं देंखो। सिथ्लायावनो गोरलै बामनानै थानाय आबनि मोदोमाव सार-अन्थाइ गावनाय बायदि दोम गसंनानै थादोंमोन। सुथिमोनखांनानै आब’नि होस्रिख्रावनाया गामिनाङैनो गोमसारदो।  गामिनि बयबो थुबुर जाफैनायसै । दखरा दुलाराय बर’ फरायसा आफादनि मावथिफोराबो नुजाथि फैनायसै। थानादार फुलिस आरो आर्मिबो फैदों। 108 जों देहाफाहामसालि फारसे लानानै खारनायसै।  जाथायनि उन -उन  दख्लासे दुखुनि जोमैया हरखाबनो जुब जुब आखा हायो। सिद्दावनाय गोथार गोजा थैखौ सुस्रानानै सोमखोर मिथिंगाखौ सोरां होफिनो। मा एसे दुखुनि हर अबंआसो मिथिगौ। GNRC Hospital आव लांनायसै। थै थै थैयानो थै सा जिबासोनि थै होनानै गुमैखौ फोथांनानै  लाखिनायसै।